Hele tre gange på mindre end et år har maleren fået stjålet mange af sine egne og konens malerier, som samlet har en anslået værdi af omkring 200.000 kroner. - Ved det seneste tyveri er der i bedste "Rembrandt-stil" anvendt en hobbykniv, og maleriet er flået ud af rammen, fortæller John Rubani til TV2/NORD. Sandsynligvis fordi det har været for besværligt at transportere med ramme har tyvene rullet Rubanis eget maleri sammen. Tyvene er også rendt med fire andre af kunstnerparret Rubanis naturalistiske og impressionistiske malerier, der hang i sommerhuset nær Sæby Søbad. Selv tror kunstneren det er fordi han og konen er ved at blive rigtig store navne, og har opnået international anerkendelse efter de for syv år siden repræsenterede Danmark ved Verdensudstillingen i Firenze. Får man tilbudt at købe et maleri af enten John eller Ingrid Rubani, så kontakt politiet på telefon 1-1-4.

Referat:
[b]Den kendte nordjyske maler, John Rubani, er efterhånden ved at være rigtig godt træt af kunsttyve.
[/b]